**ОПИС ПОСЛОВА ЗА ПАРТИЈУ 1**

**УСЛУГЕ ВОЂЕЊА ПРОЦЕСА ОЦЕНЕ И УСАГЛАШАВАЊЕ БУЏЕТА ПРИЈАВА**

**ЗА ГРАНТ ШЕМУ**

|  |  |  |  |
| --- | --- | --- | --- |
| ***Бр. уговора о донацији и шифра пројекта*** | 48-00-115/2021-28  IPA 2020 - 143 | ***Локација:*** | Србија, Београд |
| ***Буџетска линија:*** | 5.9.9 | ***Период извршења:*** | март - јул 2024. године |

|  |
| --- |
| **Сврха** |
| У циљу унапређења капацитета у различитим областима надлежности локалне самоуправе (ЛС), Стална конференција градова и општина – Савез градова и општина Србије (СКГО) као вид подршке локалним самоуправама, већ дужи низ година реализује грант шеме у форми доделе бесповратних средстава из фондова обезбеђених од стране муђународних донатора, а пре свега Европске уније.  Како би се додатно унапредили капацитети ЛС за развој система социјалне заштите и социјалне инклузије Рома на локалном нивоу, у оквиру програма „Подршка одрживим услугама социјалне заштите у заједници и политикама укључивања на локалном нивоу“, СКГО ће спровести грант шему за ЛС која ће бити финансирана из средстава Европске уније, а у складу са Практичним водичем за процедуре уговарања спољне помоћи Европске уније (ПРАГ правила).  Како би се обезбедио висок степен квалитета и реалистичности пројеката као и благовременост њиховог избора евалуационој комисији СКГО је потребна додатна подршка у оцењивању предлога пројеката поднетих од стране ЛС. |

|  |
| --- |
| **Уводне информације** |
| Стална конференција градова и општина – Савез градова и општина Србије пружа подршку локалним самоуправама у њиховим напорима да изграде свој правни, финансијски и функционални капацитет, заступа интересе, пружа висококвалитетне услуге и подржава развој и унапређење локалне самоуправе кроз заједничко деловање чланства, у складу са европским стандардима.  „Подршка одрживим услугама социјалне заштите у заједници и политикама укључивања на локалном нивоу“ је пројекат који финансира Европска унија у оквиру ИПА 2020, а који је усмерен на побољшање ефикасности политика социјалног укључивања како би се подстакле једнаке могућности и активно учешће жена и мушкараца из најугроженијих и маргинализованих група.  Пројекат ће пружати подршку локалним самоуправама у превазилажењу изазова у координацији, планирању, финансирању, имплементацији, праћењу и евалуацији политика социјалне заштите и инклузије Рома на локалном нивоу кроз обуке, менторство, саветодавну и финансијску подршку.  За отклањање постојећих недостатака у систему социјалне заштите на локалном нивоу планиране су четири групе активности. Прва група је подршка усмерена ка свим ЈЛС, друга је оријентисана на техничку и финансијску помоћ посебно одабраним ЛС кроз пилот пакете подршке, трећа на даљу подршку локалним механизмима за социјално укључивање Рома, као посебно угрожене заједнице, и четврта на јачање услуга социјалне заштите и инклузије Рома на локалном нивоу кроз грант шему.  Стална конференција градова и општина је 19.12.2024. године расписала позив за подношење предлога пројеката који ће бити финансирани у оквиру грант шеме. Кроз грант шему биће унапређени капацитети ЈЛС за развој локалних политика, за успостављање нових и унапређење постојећих услуга социјалне заштите, а на основу идентификованих потреба грађана и грађанки и капацитета пружалаца услуга да на њих одговоре, као и за даље јачање социјалне инклузије Рома и Ромкиња на локалном нивоу. Укупан фонд грант шеме износи 2.365.750,00 евра. Позив је расписан као рестиктиван. Очекивани број пријава је око 80, а од тога ће око 30 предлога пројеката, појединачне вредности гранта до 60.000 односно до 100.000 евра (у зависности у оквиру које од две предвиђене области ће пројекат бити финансиран) бити финансирано. Више информација у вези самог позива можете преузети путем следећег линка <http://www.skgo.org/konkursi>.  СКГО, као уговорно тело, формираће комисију за избор пројеката (евалуациона комисија) који ће бити финансирани у оквиру грант шеме. При техничкој и финансијској оцени пристиглих пријава евалуациона комисија ће имати екстерну подршку за:   * техничку и финансијску оцену пријава и проверу квалификованости подносилаца и ко-подносилаца пријава - оцењивач * вођење процеса оцене пријава и припрему документације за усаглашавање буџета пројеката предложених за финансирање – вођа тима   У оквиру прве претходно наведене екстерне подршке евалуационој комисији биће ангажована 4 независна пружаоца услуге, који ће назвисно један о другога оцењивати пријаве и неће међусобно комуницирати у вези са реализацијом исте. Сва комуникација оцењивача пријава ће се одвијати искључиво са вођом тима. Вођа тима је одговоран за координацију рада оцењивача, контролу квалитета процеса селекције и тачност попуњених образаца оцењивача (без директног утицаја на оправданост појединачно датих оценa оцењивача), представљање резултата процеса селекције евалуационоj комисији као и припрему документације за финално усаглашавње буџета предложених пројеката између СКГО и ЛС. Такође, мора да осигура да су сви оцењивачи упознати са процедуром и пратећом документацијом селекције дефинисаном од стране СКГО. |

|  |
| --- |
| **Очекивани производи рада** |
| 1. Преглед резултата оцене сажетака предлога пројеката у складу са СКГО смерницама за оцењивање, на енглеском језику и у формату одобреном од сране СКГО; 2. Преглед резултата оцене комплетних предлога пројеката у складу са СКГО смерницама за оцењивање, на енглеском језику и у формату одобреном од сране СКГО; 3. Подршка Уговорном телу у ревизији око 30 буџета предлога пројеката и спровођење састанака са отприлике 30 ЈЛС које су ушле у најужи избор за финансирање пројеката у оквиру грант шеме; 4. Преглед потребних измена буџета предлога пројеката предложених за финансирање; 5. Предлози финалних верзија буџета предлога пројеката предложених за финансирање. |

|  |
| --- |
| **Задаци и обим ангажмана** |
| |  |  | | --- | --- | | **Задаци** | **Планиран број дана** | | 1. Учешће на четири састанка Евалуационе комисије | 4 | | 1. Координација процеса оцењивања, контрола квалитета селекције и израда извештаја о спроведеној оцени сажетака предлога пројеката | 4 | | 1. Координација процеса оцењивања, контрола квалитета селекције и израда извештаја о спроведеној оцени комплетних предлога пројеката укључујући и процену квалификованости подносилаца и ко-подносилаца | 7 | | 1. Припрема документације за усаглашавање буџета предложених пројеката СКГО и ЛС који су предложени за финансирање | 5 | | 1. Учешће на састанцимаСКГО са ЈЛС који су предложени за финансирање (0,5 дана по састанку) | 15 | | 1. Финализација буџета предложених пројеката | 3 | | **Максималан број дана**  Предвиђен број дана за обављање посла је подложен промени у случају значајнијег одступања у броју пристиглих пријава. | **38** | |

|  |
| --- |
| **Потребне квалификације и искуство** |
| * Високо образовање; * Најмање 10 година радног искуства по стицању дипломе факултета; * Најмање 5 година искуства у областима које су тема Позива за подношење предлога пројеката; * Искуство у оцењивању предлога пројеката; * Искуство у вођењу процеса оцењивања пројеката финансираних од стране Европске уније; * Искуство у раду са локалним самоуправама; * Одлично познавање енглеског језика; * Компјутерска писменост (MS Office пакет); * Добре аналитичке, комуникационе, организационе и вештине извештавања. |

|  |
| --- |
| **Комуникација и координација током ангажмана** |
| У обављању активности, ангажовани пружалац услуге ће бити у сталној комуникацији (имејлом и телефоном) са евалуационом комисијом и по потреби са Сарадницом за спровођење грантова, као и менаџером и заменицом менаџера Пројекта. |